Държавен вестник, бр. 73, 2020 г., стр. 23

БРОЙ  73	
Д Ъ Р Ж А В Е Н  В Е С Т Н И К 	
СТР.  23  
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Ветеринарният лаборант осъществява 
лабораторно изследване в лаборатории към 
ветеринарни клиники, амбулатории, във ви­
вариуми, в научноизследователски институти, 
университети, болници и други организации. 
В своята работа се ръководи от указанията на 
ветеринарния лекар и извършва дейностите 
под негов контрол.
Основните трудови дейности на ветеринар­
ния лаборант са: извършване на манипулации, 
предписани и контролирани от ветеринар­
ния лекар; вземане на проби за лаборатор­
но изследване; извършване на клинични 
лабораторни изследвания (хематологични, 
биохимични, изследвания, свързани с вете­
ринарно-санитарната експертиза и преценка 
на хранителните продукти и др.); получаване, 
обработка, съхранение и преценка на семе­
нен материал за изкуствено осеменяване. 
Ветеринарният лаборант може да извършва 
дезинфекция, дезинсекция, дератизация и 
девастация в лабораторията, както и да из­
вършва лабораторна ветеринарно-санитарна 
експертиза на фуражи, суровини и храни от 
животински произход.
За да извършва професионално своята дей­
ност, ветеринарният лаборант трябва да умее 
да работи в екип, да осъществява ефективна 
комуникация, да поема отговорност за своята 
работа. Професията изисква притежаване на 
качества, като съобразителност, гъвкавост, 
лоялност и дисциплинираност. 
В своята дейност ветеринарният лаборант 
прилага различни лабораторно-диагностични 
методи. Работи с апаратура, лабораторни по­
собия, реагенти, химикали, хранителни среди, 
със суровини, биологични материали и др.
Ветеринарният лаборант спазва изисква­
нията за безопасност, правилата за проти­
вопожарна защита, изискванията за работа 
с биологичен материал и за опазване на 
околната среда.
Наемането и определянето на работното 
време на лаборанта се договаря с работо­
дателя при спазване на Кодекса на труда.
Работното време е с нормална продължи­
телност, но предвид спецификата на работата 
с животни е възможно да бъде удължено до 
късно през нощта, както и да се работи през 
почивни и празнични дни.
2.2. Възможности за продължаване на 
професионалното обучение
Лицата, придобили трета степен на про­
фесионална квалификация по професията 
„Ветеринарен лаборант“, могат да продължат 
обучението си за придобиване на четвърта 
степен на професионална квалификация по 
професията „Фермер“, специалност „Упра­
вление на растениевъдни и животновъдни 
ферми“, като част от професионалната под­
готовка се зачита. При продължаващото 
професионално обучение се организира обу­
чение за усвояване на единиците резултати 
от ученето, които лицата не притежават.
2.3. Възможности за професионална реали­
зация съгласно Националната класификация 
на професиите и длъжностите (НКПД – 2011) 
в Република България, утвърдена със Заповед 
№ РД-01-931 от 27.12.2010 г. на министъра на 
труда и социалната политика, посл. изм. и 
доп. със Заповед № РД-01-815 от 23.12.2019 г.
Лица, придобили трета степен на про­
фесионална квалификация по професията 
„Ветеринарен лаборант“, могат да заемат 
длъжности от единична група 3240 – Вете­
ринарни техници и асистенти, както и други 
длъжности, включени при актуализиране 
на НКПД.
3. Единици резултати от ученето (ЕРУ)
3.1. Списък на единиците резултати от 
учене (ЕРУ) и резултати от учене (РУ) по 
видове професионална подготовка
ЕРУ по обща професионална подготов­
ка – единна за всички професии с трета 
степен на професионална квалификация 
от СППОО
ЕРУ 1. Здравословни и безопасни условия 
на труд (ЗБУТ)
1.1. РУ Създава организация за осигуря­
ване на здравословни и безопасни условия 
на труд на работното място
1.2. РУ Участва в създаването на органи­
зация за осъществяване на превантивна 
дейност за опазване на околната среда
1.3. РУ Създава организация за овладя­
ването на рискови и аварийни ситуации
ЕРУ 2. Икономика
2.1. РУ Познава основите на пазарната 
икономика
2.2. РУ Познава характеристиките на 
дейността в лаборатория
ЕРУ 3. Предприемачество
3.1. РУ Познава основите на предприема­
чеството
3.2. РУ Формира предприемаческо по­
ведение
3.3. РУ Участва в разработването на биз­
нес план
ЕРУ по отраслова професионална под­
готовка – единна за професиите от про­
фесионално направление „Ветеринарна 
медицина“ – трета степен на професионална 
квалификация
ЕРУ 4. Комуникация и чужд език
4.1. РУ Общува ефективно в работния екип
4.2. РУ Води ефективна бизнес комуни­
кация
4.3. РУ Владее чужд език по професията